نیمچە دەنگدار

نیمچە دەنگدار یان نیمچە بزوێن (بە ئینگلیزی: semivowel) یان ژی خلیسکە (بە ئینگلیزی: glide) لە دەنگناسیدا دەنگێک وەکوو/w/ یان /j/ ـە لە ئینگلیزیدا کە بەرانبەری /و/ و /ی/ ـێن لە کوردیدا، کە لە دیدگای ڕێساکانی دەنگناسییەوە وەکوو دەنگدارێکە بەڵام لە جیاتی ئەوەی کە لە ناوکی ھیجادا جێ بگرێ لە لێوارەکەیەوە شوێن دەگرێ.

لە زمانی کوردیدا ھەرکام حەرفەکانی ی و و لەجیاتی دوو پیتدا بەکار تێن کە یەکیان دەنگدارە (بزوێنە) و ئەویتر نیمچە دەنگدارە بەڵام زۆر جار بە ھەڵە حەرفێکی بێدەنگ (نەبزوێن) ھەژمار دەکرێن، کە لە زمانزانیدا ھەڵەیەکی ئاشکرایە.
نیمچە بزوێنەکانی زمانی کوردی بریتین لە:
 /و/ (بە کوردیی لاتینی: /w/)
 /ی/ (بە کوردیی لاتینی: /y/)
 /ڎ/ (بە کوردیی لاتینی: بێ بەرامبەر)
 ھەروەھا کۆمەڵێک لە زمانزانان پیتی ھەمزەیش بە نیمچە بزوێن دەزانن بەڵام زمانزانانی کورد ھەموویان ئەم پیتە بە بێدەنگ (نەبزوێن) دەزانن.
سەرچاوەکان

پۆل:دەنگناسی (زمانەوانی)
پۆل:بزوێنەکان